
Szentendre Város Önkormányzat Képviselő-testületének

2005. február 22-i üléséről készült jegyzőkönyvéből

13.
Előterjesztés az iskolatej program folytatásáról

          Előadó: Miakich Gábor polgármester

Szentendre Város Önkormányzat Képviselő-testületének

42/2005. (II. 22.) Kt. sz. határozata:
Szentendre Város Önkormányzat Képviselő-testülete

1. 
bekapcsolódik a 171/2004. (XII. 23.) FVM rendelettel (a továbbiakban: rendelet) meghirdetett tavaszi időszakra vonatkozó iskolatej programba, biztosítva ezzel naponta a 2dl-es, félzsíros iskolatejet az önkormányzati általános iskolák tanulóinak.

Felhatalmazza a Polgármestert, hogy a támogatási lehetőség ezen időszakára a támogatási kérelmet aláírja, benyújtsa, és a 2. pontban meghatározott közbeszerzési eljárás eredményes lezárása után a szállító céggel kötendő szerződést aláírja.

Felelős: 
Polgármester

Határidő: 
2005. március 25.

2. 
a 357/2004. (XI.09.) Kt. számú határozattal jóváhagyott Közbeszerzési Szabályzat (a továbbiakban: Szabályzat) alapján egyszerű közbeszerzési eljárást folytat le a 2005. évi iskolatej program tavaszi időszakában tejterméket szállító cég kiválasztása céljából. A Szabályzat II. Fejezetének 3. pontja alapján az eljárást lezáró döntést a Költségvetési és Vagyon- valamint a Pénzügyi és Ellenőrző Bizottságokra ruházza át.    

Felelős: 
Polgármester

Határidő: 
2005. március 25.

3. 
az Iskolatej program újabb, tavaszi – várhatóan 2005. április 01.- től 2005. június 15.-ig – időszakára a Földművelésügyi és Vidékfejlesztési Minisztérium előirányzatában biztosított állami támogatást az elszámolásig megelőlegezi. A hatályos rendelet értelmében biztosítja az igényelt iskolatej mennyisége utáni ÁFA tartalmat, melynek forrását – várhatóan 434 E Ft- ot - az Önkormányzat 2005. évi költségvetésében biztosítja.

Felelős: 
Polgármester

Határidő: 
folyamatosan 2005. június 15.-ig

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda - irattár

2. Közoktatási és Közművelődési Iroda - intézkedésre

3. Közgazdasági Iroda - intézkedésre

4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. február 23. 

Kiss Beatrix 

jegyzőkönyvvezető

